Semed Behrengi

Semed Behrengi, serra 1939ıne de dewa de Tebrizi de ameyo dınya. O be xo, malım (muskar) bi. Merdımo de roştber u newedar bi. Ey cem u cematê komi zaf rew nas u doz kerd. Raştiya İrani domanan rê ebe hêkat u estanıkan arde ra zıwan. Niê hêkat u estanıkê ey, çıqasi ke domanan rê nuşiyê, pili zi cı ra xeylê çi musenê.

Semed Behrengi, lewê ma u piyê xo de, miyanê feqırêni u zarêni de rest ra. O xeylê rew şi ser ke, qederê xo be ê komanê bındestan yewo. Coka ey waşt ke, çiyo ke o rew xeyrê cı biyo, şarê dormey u komunê binan rê eskera kero. Na rivat ra belay serê ey sero kemi nêbi.

Semed Behrengi hêkat u estanıkanê xo de na raştiye hewl arde ra zıwan. Coka dewrê şahi de namey xo "ziyankariye" rê veciya. Serra 1968ıne de miyan ra kerd vind. Bado, meytê ey zımey İrani de, fekê Çhemê Arasi de vêniya.

Kıtabanê ey ra Jü Şêftaliye Hazar Şêftali, hetê Hawar Tornêcengi ra çarniya a zıwanê Zazaki, hetê Vejiyaişê Tiji ra 2001 de Estamol de çap bi.

Kategoriye:Nuştekarê İranıci
Kategoriye:Merdumê ke 1939 de biyê
Kategoriye:Merdumê ke 1967 de merdê